Για άλλες χρήσεις, δείτε: Ανταίος (αποσαφήνιση).

Ο **Ανταίος Λεμεσού** ήταν κυπριακή ποδοσφαιρική ομάδα με έδρα τη Λεμεσό. Ιδρύθηκε το 1943. Έδρα της ομάδας ήταν το Στάδιο ΓΣΟ. Ο Ανταίος είχε 4 συμμετοχές στο πρωτάθλημα Β΄ κατηγορίας της Κύπρου. Αποτελεί τη μοναδική ομάδα που ήταν μέλος και των τριών παγκύπριων ποδοσφαιρικών ομοσπονδιών (ΚΟΠ, ΠΑΟΚ, ΚΕΠΟ).

Ίδρυση
------

Ο Ανταίος ιδρύθηκε το 1943 με την ονομασία *ΑΜΟΛ* (Αθλητικός Μουσικός Όμιλος Λεμεσού), ως ομάδα ενός εργατικού συνοικιακού συλλόγου της Λεμεσού.

Ιστορία
-------

Στις 13 Νοεμβρίου 1947 ο ΑΜΟΛ εντάχθηκε στην Ποδοσφαιρική Αθλητική Ομοσπονδία Κύπρου (ΠΑΟΚ). Η ομοσπονδία αυτή προέκυψε μετά την πρώτη διάσπαση του κυπριακού ποδοσφαίρου όταν η Ανόρθωση, η ΕΠΑ και ο Πεζοπορικός αποχώρησαν από την Κυπριακή Ομοσπονδία Ποδοσφαίρου (ΚΟΠ). Η ομοσπονδία αυτή διαλύθηκε το 1948, έχοντας διοργανώσει μόνο ένα πρωτάθλημα.

Πριν την ολοκλήρωση του πρωταθλήματος προηγήθηκαν τα γεγονότα του 1948 που οδήγησαν στη δεύτερη διάσπαση διάσπαση του κυπριακού ποδοσφαίρου και στη δημιουργία νέων σωματείων. Τον Ιούνιο του 1948 ο ΑΜΟΛ αποβλήθηκε από την ΠΑΟΚ λόγω των γεγονότων αυτών. Ακολούθως, ο ΑΜΟΛ μαζί με τέσσερα νεοϊδρυθέντα σωματεία (Αλκή, Νέα Σαλαμίνα, Ομόνοια και Ορφέα) και το Νέο Αστέρα Μόρφου (που είχε ιδρυθεί το 1944), ιδρύουν την Κυπριακή Ερασιτεχνική Ποδοσφαιρική Ομοσπονδία (ΚΕΠΟ).

Από το 1948 έως το 1953 συμμετείχε στις διοργανώσεις της ΚΕΠΟ. Το 1951 η ομάδα μετονομάζεται σε **Ανταίο**. Την περίοδο 1952-53 κατάφερε να κατακτήσει το πρωτάθλημα ενώ και τις προηγούμενες περιόδους τερμάτιζε στη δεύτερη ή στην τρίτη θέση. Στο κύπελλο έφτασε δύο φορές στον τελικό (1950, 1952) χάνοντας και τις δύο φορές το τρόπαιο από την Ομόνοια.


Η πορεία του ΑΜΟΛ/Ανταίου στις διοργανώσεις της ΚΕΠΟ.| Περίοδος | Πρωτάθλημα | Κύπελλο |
| --- | --- | --- |
| Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί |
| Υπέρ | Κατά |
| 1948-1949 |  |  |  |  |  |  |  |  |  |  |
| 1949-1950 | **2** | 6 | 10 | 5 | 3 | 2 | 33 | 18 | **13** | Φιναλίστ |
| 1950-1951 | **3** | 6 | 10 | 4 | 2 | 4 | 23 | 18 | **10** |  |
| 1951-1952 | **3** | 6 | 10 | 5 | 2 | 3 | 28 | 13 | **12** | Φιναλίστ |
| 1952-1953 | **1** | 6 | 10 | 7 | 1 | 2 | 37 | 12 | **15** | Προημιτελικά |
| Βαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί |

Για την περίοδο 1948-49 δεν υπάρχουν στοιχεία. Ο Ανταίος δεν τερμάτισε στην πρώτη θέση.

### Ένταξη στην ΚΟΠ

Το 1953 πραγματοποιήθηκε η ενοποίηση του Κυπριακού Ποδοσφαίρου, με μερικά σωματεία της ΚΕΠΟ να εντάσσονται στην Κυπριακή Ομοσπονδία Ποδοσφαίρου (ΚΟΠ) και την ΚΕΠΟ να αυτοδιαλύεται. Η ΚΟΠ ενέκρινε την ένταξη στις τάξεις της του Ανταίου, της Νέας Σαλαμίνας και της Ομόνοιας. Ωστόσο, η ΚΟΠ, επικαλούμενη κάποιο καταστατικό σημείο, υποστήριξε ότι μια ομάδα έπρεπε να συμμετάσχει στο πρωτάθλημα Α΄ κατηγορίας και οι άλλες δύο στην Β΄ κατηγορία. Οι ομάδες της ΚΕΠΟ, για να επιτευχθεί η ενοποίηση, αποδέχτηκαν το γεγονός αυτό. Αποφασίσθηκε σε ειδική συνεδρία της ΚΕΠΟ, όπως στην Α΄ κατηγορία ενταχθεί η Ομόνοια και στη Β΄ κατηγορία η Νέα Σαλαμίνα και ο Ανταίος (παρόλο που ήταν ο πρωταθλητής της τελευταίας περιόδου της ΚΕΠΟ).

Ο Ανταίος (είτε ως ΑΜΟΛ Λεμεσού είτε ως Ανταίος Λεμεσού) είναι η μοναδική ομάδα στην ιστορία του κυπριακού ποδοσφαίρου που ήταν μέλος και των τριών παγκύπριων ποδοσφαιρικών ομοσπονδιών (ΚΟΠ, ΠΑΟΚ, ΚΕΠΟ).

### Πορεία στις διοργανώσεις της ΚΟΠ

Ο Ανταίος εντάχθηκε στη Β΄ κατηγορία. Την εποχή εκείνη η Β΄ κατηγορία ήταν χωρισμένη σε ομίλους. Οι νικήτριες ομάδες κάθε ομίλου έδιναν αγώνες μπαράζ μεταξύ τους. Η νικήτρια ομάδα προβιβαζόταν στην Α΄ κατηγορία. Ο Ανταίος συμμετείχε στον όμιλο Λεμεσού-Πάφου. Την περίοδο 1953-54 δεν κατάφερε να πάρει την πρώτη θέση του ομίλου. 

Την περίοδο 1954-55 τερμάτισε στην πρώτη θέση του ομίλου και διεκδίκησε την άνοδο του στην Α΄ κατηγορία σε αγώνες μπαράζ με αντίπαλους τη Νέα Σαλαμίνα και τον Ορφέα. Ο Ανταίος τερμάτισε στην τρίτη θέση.

Το 1956 προκλήθηκε μεγάλη αναταραχή μεταξύ συμβουλίου και ποδοσφαιριστών της ΑΕΛ Λεμεσού (ομάδα που αγωνιζόταν στην Α΄ κατηγορία) με αποτέλεσμα πολλοί ποδοσφαιριστές της να αποχωρήσουν και να ενταχθούν στον Απόλλωνα Λεμεσού. Ακολούθως πολλοί ποδοσφαιριστές έφυγαν από την ομάδα του Ανταίου και πήγαν στην ΑΕΛ που κινδύνευε με υποβιβασμό, λόγω της αποχώρησης των ποδοσφαιριστών της. Το ποδοσφαιρικό τμήμα του Ανταίου διαλύθηκε αλλά το σωματείο παρέμεινε ενεργό χωρίς ποδοσφαιρική δράση.


Η πορεία του Ανταίου στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1953-54 | Β΄1 | 1 | 5 | 8 |  |  |  |  |  |  | Κύπελλο Κύπρου | Α΄ γύρος |
| 1954-55 | Β΄2 | **1** | 4 | 6 | 3 | 3 | 0 | 8 | 2 | **9** | Κύπελλο Κύπρου | Α΄ γύρος |
| Μπαράζ | **3** | 3 | 4 | 0 | 0 | 4 | 3 | 11 | **0** |
| 1955-56 | Β΄1 | **2** | 5 | 8 | 6 | 1 | 1 | 21 | 10 | **13** | Δεν διεξήχθη |
| 1956-57 | Β΄1 | 1 | 4 | 6 |  |  |  |  |  |  | Δεν διεξήχθη |
| Βαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί |

1Η Β΄ κατηγορία ήταν χωρισμένη σε δύο ομίλους. Ο Ανταίος συμμετείχε στον όμιλο Λεμεσού-Πάφου.  

2Η Β΄ κατηγορία ήταν χωρισμένη σε τρεις ομίλους. Ο Ανταίος συμμετείχε στον όμιλο Λεμεσού-Πάφου.

Ενοποίηση
---------

Το 1963 ο Ανταίος ενοποιήθηκε με τον Πανελλήνιο Λεμεσού δημιουργώντας την Ένωσις Πανελληνίου-Ανταίου Λεμεσού (Ε.Π.Α.Λ.).

Τίτλοι-Διακρίσεις
-----------------

Υπό την αιγίδα της ΚΕΠΟ
* Πρωταθλήτρια (1): 1952-53
* Φιναλίστ κυπέλλου (2): 1949-50, 1951-52

Παραπομπές
----------

1. 1 2  Μελετίου 2011, σελ. 98
2. ↑  Στεφανίδης 2015, σελ. 66
3. ↑  Στεφανίδης 2015, σελ. 61-66
4. ↑  Στεφανίδης 2015, σελ. 67-72
5. ↑  Στεφανίδης 2015, σελ. 71
6. ↑  Στυλιανού & Γεωργίου 1988, σελ. 23
7. ↑  Μελετίου 2011, σελ. 140
8. ↑  Στεφανίδης 2015, σελ. 70
9. 1 2  Στυλιανού & Γεωργίου 1988, σελ. 28
10. 1 2 3  Γαβριηλίδης & Παπαμωυσέως 2001, σελ. 150-151
11. ↑  Μελετίου 2011, σελ. 196
12. ↑  Μελετίου 2011, σελ. 204
13. ↑  Στυλιανού & Γεωργίου 1988, σελ. 37
14. ↑  Γαβριηλίδης & Παπαμωυσέως 2001, σελ. 23
15. ↑  Στεφανίδης 2015, σελ. 77-78
16. ↑  Στεφανίδης 2015, σελ. 73
17. 1 2  Στυλιανού & Γεωργίου 1988, σελ. 46
18. 1 2  Κέστας, Αντώνης (28 Αυγούστου 2015). «ΑΝΤΑΙΟΣ – Η ομάδα που έστειλε την Ομόνοια στην ΚΟΠ!». Αρχειοθετήθηκε από το πρωτότυπο στις 29 Αυγούστου 2015. Ανακτήθηκε στις 28 Αυγούστου 2015.
19. ↑  Γαβριηλίδης & Παπαμωυσέως 2001, σελ. 61
20. 1 2  «Cyprus 1954/55». *www.rsssf.com*. Ανακτήθηκε στις 24 Ιουνίου 2016.
21. ↑  «Ε.Π.Α.Λ.». *Φίλαθλος*: σελ. 2. 8 Δεκεμβρίου 1969.
22. ↑  «Πραγματοποιήθηκε η Ένωση Πανελληνίου-Ανταίου (ΕΠΑΛ)». *Χαραυγή*: σελ. 4. 18 Δεκεμβρίου 1963.
23. ↑  «Ο Κ. Λ. Αρχοντίδης Προπονητής στον «ΕΠΑΛ» Λεμεσού». *Χαραυγή*: σελ. 2. 1963-08-25.

Πηγές
-----

* Κέστας, Αντώνης (28 Αυγούστου 2015). «ΑΝΤΑΙΟΣ – Η ομάδα που έστειλε την Ομόνοια στην ΚΟΠ!». Αρχειοθετήθηκε από το πρωτότυπο στις 29 Αυγούστου 2015. Ανακτήθηκε στις 28 Αυγούστου 2015.
* «Ε.Π.Α.Λ.». *Φίλαθλος*: σελ. 2. 8 Δεκεμβρίου 1969.

Βιβλιογραφία
------------

* Γαβριηλίδης, Μιχάλης· Παπαμωυσέως, Στέλιος (2001). *Ένας αιώνας Κυπριακό ποδόσφαιρο*. Λευκωσία: Ο Συγγραφέας. ISBN 9963-8720-1-8.
* Μελετίου, Γιώργος (2011). *Κυπριακό ποδόσφαιρο 1900-1960*. Λευκωσία: Power Publishing. ISBN 978-9963-688-87-6.
* Στεφανίδης, Γιώργος (2015). *Μεγάλες Στιγμές Κυπριακού Ποδοσφαίρου 1934-2014*. Κύπρος: Γιώργος Στεφανίδης. σελίδες 141–148. ISBN 978-9963-8841-3-1.
* Στυλιανού, Πάμπος· Γεωργίου, Νεόφυτος (1988). *Νέα Σαλαμίνα, 40 χρόνια πρωτοπόρας αθλητικής πορείας*. Κύπρος: Νέα Σαλαμίνα Αμμοχώστου.
* Στυλιανού, Πάμπος (1998). *50 χρόνια Νέα Σαλαμίνα 1948-1998*. Κύπρος: Νέα Σαλαμίνα Αμμοχώστου. ISBN 978-9963-8370-0-7.
* Στυλιανού, Πάμπος (2018). *Νέα Σαλαμίνα Αμμοχώστου 1948-2018*. Κύπρος: Αθλητικό Σωματείο Νέα Σαλαμίνα Αμμοχώστου. ISBN 978-9925-559-17-6.

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ποδόσφαιρο στην Κύπρο